ગુજરાત સરકારે બિન અનામત વિકાસ નિગમની શૈક્ષણિક અને આર્થિક યોજનાઓનો લાભ આપવા માટે બિન અનામત વર્ગોને પ્રમાણપત્ર આપવાનો મહત્વનો નિર્ણય કર્યો છે. જેના કારણે દેશમાં પ્રથમ વખત ગુજરાતમાં એસસી-એસટી અને ઓબીસીમાં નહીં આવતી જ્ઞાતિઓના મૂળ ગુજરાતના હોય તેવા લોકોને સરકારની આગામી સમયમાં જાહેર થનારી ૩૦ જેટલી યોજનાઓનો લાભ મળવાનું શરૂ થશે. જેનો અમલ આગામી શૈક્ષણિક વર્ષથી અપાશે. પ્રમાણપત્ર હશે તેમને જ નિગમની યોજનાઓનો લાભ મળશે.